 2 Ndị Eze 2  O wee ruo mgbe Jehova chọrọ iburu Ịlaịja noké ifufe gaa neluigwe, Ịlaịja na Ịlaịsha si na Gilgal na-agbago.Ịlaịja wee malite ịsị Ịlaịsha: Biko, nọdụ ebe a, nihi na Jehova ezipụwo m ka m gaa Betel. Ma Ịlaịsha sịrị: Dị nnọọ ka Jehova dị ndụ, dịkwa nnọọ ka mkpụrụ obi gị dị ndụ, agaghị m ahapụ gị. Ha wee gbadaa Betel.Ụmụ ndị amụma ndị nọ na Betel pụtara bịakwute Ịlaịsha wee sị ya: Ị makwa na ọ bụ taa ka Jehova ga-ewepụ nna gị ukwu ka ọ ghara ịbụkwa onyeisi gị? O wee zaa, sị: Mụ onwe m kwa maara nke ọma. Gbanụ nkịtị.Ịlaịja wee sị ya: Ịlaịsha, biko, nọdụ ebe a, nihi na Jehova ezipụwo m ka m gaa Jeriko. Ma ọ sịrị: Dị nnọọ ka Jehova dị ndụ, dịkwa nnọọ ka mkpụrụ obi gị dị ndụ, agaghị m ahapụ gị. Ha wee bịarute Jeriko.Ụmụ ndị amụma ndị nọ na Jeriko bịakwutere Ịlaịsha wee sị ya: Ị makwa na ọ bụ taa ka Jehova ga-ewepụ nna gị ukwu ka ọ ghara ịbụkwa onyeisi gị? O wee zaa sị: Mụ onwe m kwa maara nke ọma. Gbanụ nkịtị.Ịlaịja wee sị ya: Biko, nọdụ nebe a, nihi na Jehova ezipụwo m ka m gaa Jọdan. Ma ọ sịrị: Dị nnọọ ka Jehova dị ndụ, dịkwa nnọọ ka mkpụrụ obi gị dị ndụ, agaghị m ahapụ gị. Ha abụọ wee na-aga.E nwekwara ndị ikom iri ise nime ụmụ ndị amụma, ndị gara guzoro nebe dịtụ anya, nebe a na-ahụ ha anya, ma ha abụọ guzo nakụkụ Jọdan.Ịlaịja wee were uwe e ji mara ya, fụkọta ya ma tie ya na mmiri ahụ, o wee kewaa abụọ, ha abụọ wee si nala akọrọ gafee.O wee ruo na ozugbo ha gafere, Ịlaịja sịrị Ịlaịsha: Rịọ ihe m ga-emere gị tupu e wepụ m nebe ị nọ. Ịlaịsha wee sị: Biko, ọ bụ ka m nweta òkè abụọ nke mmụọ gị.O wee sị: Ị rịọwo ihe siri ike. Ọ bụrụ na ị hụ m mgbe a na-ewepụ m nebe ị nọ, ọ ga-emere gị otú ahụ; ma ọ bụrụ na ị hụghị m, ọ gaghị eme otú ahụ.O wee ruo na, ka ha nọ na-aga, na-ekwu okwu ka ha na-aga, lee! ụgbọ agha na-acha ọkụ ọkụ na ịnyịnya ndị na-acha ọkụ ọkụ, ha wee kewaa ha abụọ; Ịlaịja wee rịgoro neluigwe noké ifufe.Noge ahụ, Ịlaịsha nọ na-ahụ ya, ọ nọkwa na-eti mkpu, sị: Nna m, nna m, ụgbọ ịnyịnya agha Izrel na ndị na-agba ịnyịnya ya! Ọ hụghị ya ọzọ. O wee jide uwe ya aka, dọwaa ya ibé abụọ.E mesịa, ọ chịlitere uwe e ji mara Ịlaịja, nke dapụnahụrụ ya, wee laghachi ma guzoro nụsọ osimiri Jọdan.O wee chịrị uwe e ji mara Ịlaịja, nke dapụnahụrụ ya, ma tie ya na mmiri ahụ, sị: Olee ebe Jehova bụ Chineke Ịlaịja nọ, ee, olee ebe Ọ nọ? Mgbe o tiri ya na mmiri ahụ, o ji nwayọọ nwayọọ kewaa abụọ, Ịlaịsha wee gafere.Mgbe ụmụ ndị amụma nọ na Jeriko hụrụ ya nebe dịtụ anya, ha malitere ịsị: Mmụọ Ịlaịja adakwasịwo Ịlaịsha. Ha wee bịa izute ya wee kpọọrọ ya isiala.Ha wee sị ya: Lee, e nwere mmadụ iri ise ha na ndị ohu gị nọ, bụ ndị dike. Biko, ka ha gaa chọọ nna gị ukwu. Ọ pụrụ ịbụ na mmụọ Jehova ebuliwo ya wee tụgoro ya notu ugwu ma ọ bụ tụda ya notu ndagwurugwu. Ma ọ sịrị: Unu ezigala ha.Ha nọ na-agwa ya ruo mgbe o mewere ya ihere, o wee sị ha: Ziganụ ha. Ha wee ziga ndị ikom iri ise; ha wee na-achọ ya ruo ụbọchị atọ, ma ha achọtaghị ya.Mgbe ha laghachikwutere ya, o bi na Jeriko. O wee sị ha: Ọ bụ na mụ asịghị unu, Unu agala?Ka oge na-aga, ndị ikom obodo ahụ sịrị Ịlaịsha: Lee, obodo a dị nebe dị mma, dị nnọọ ka nna m ukwu na-ahụ ya; ma mmiri anyị adịghị mma, ala a na-akpatakwa ime ọpụpụ.O wee sị: Wetaranụ m obere ọkwá ọhụrụ, wụnyekwanụ nnu nime ya. Ha wee were ya wetara ya.O wee gaa nisi mmiri ahụ ma wụnye nnu na ya, sị: Nke a bụ ihe Jehova kwuru, Ana m eme ka mmiri a dị mma. Ọ gakwaghị egbu mmadụ, ọ gakwaghị akpata ime ọpụpụ.Mmiri ahụ wee bụrụ nke dị mma ruo taa, dị ka Ịlaịsha kwuru.O wee si nebe ahụ gbagoo Betel. Ka ọ na-agbago nụzọ, e nwere ụmụ okoro nta ndị si nobodo ahụ pụta wee malite ịkwa ya emo, na-asị ya: Gbagowe, onye isi nkwọcha! Gbagowe, onye isi nkwọcha!Nikpeazụ, ọ tụgharịrị wee hụ ha ma kọchaa ha naha Jehova. Nne anụ ọhịa bea abụọ wee si nọhịa pụta dọrie ụmụaka iri anọ na abụọ nime ha.O wee si nebe ahụ gagide ruo Ugwu Kamel, o sikwa nebe ahụ laghachi Sameria. 